|  |  |
| --- | --- |
| Numri i lëndës: | 2018:007106 |
| Datë: | 30.04.2018 |
| Numri i dokumentit: | 00031644 |

**P.nr.159/18**

**NË EMËR TË POPULLIT**

**GJYKATA THEMELORE NË PEJË – DEPARTAMENTI I PËRGJITHSHEM**, sipas Gjyqtares së vetme gjykuese Nushe Kuka Mekaj, me pjesëmarrjen e sekretares juridike Fitore Bojku, në çështjen penale kundër të pandehurit, A R, nga Peja, për shkak të veprës penale prodhimi dhe shpërndarja e produkteve të dëmshme mjekësore nga neni 266 par.2, të KP-së, sipas aktakuzës të Prokurorisë Themelore në Pejë, P/II.nr.334/2018, dt. 02.03.2018, pas mbajtjes së seancës publike të shqyrtimit fillestar të datës, 26.04.2018, lidhur me marrëveshje të pranimit të fajësisë, në praninë e Prokurores të Shtetit Sanije Gashi Seferi, të pandehurit, mbrojtësit të tij av. Egzon Mujaj, në të njëjtën ditë bie dhe shpall publikisht, ndërsa me dt.30.04.2018 përpiloi:

**A K T GJ Y K I M**

I pandehuri, **A R**, i biri i Q dhe nënës R, e gjinisë Z, i identifikuar në bazë të letërnjoftimit nr. pers.............., i lindur me dt. ........., në f.sh S K. Istog, ndërsa tani me banim në Rr. “Xh B” K..............., në Pejë, ka të kryer Fakultetin e ........., me profesion .........., i .......... i gjendjes së .......... ekonomike, posedon tel. nr. ............, shqiptar, Shtetas i Republikës së Kosovës.

**ËSHTË FAJTOR**

**Për shkak se:**

Me dt. 17.01.2018, rreth orës 14:30, në barnatoren “B” në rr. “..........”- Pejë, me dashje dhe në kundërshtim me nenin 29 par.4 dhe 5 të Ligjit nr. 04/L-190, mbi Inspektoratin Farmaceutik për produktet dhe pajisjet medicinale, vë në qarkullim produktet mjekësore pa u bërë kontrolli i nevojshëm nga Enti i autorizuar, në atë mënyrë që ditën kritike pas një kontrolle nga Inspektorati Farmaceutik, ku këta të fundit në objektin e lartë cekur gjejnë produkte medicinale të paautorizuara për tregun e Republikës së Kosovës dhe atë produkte me banderola të R. së Greqisë.

-me çka ka kryer penale prodhimi dhe shpërndarja e produkteve të dëmshme mjekësore nga neni 266 par.2, të KPRK-

Andaj gjykata në aplikim të nenit 7, 41 42 par 1 pika 1.2 dhe 1.3, 49 par 1 pika 1.1, 50, 51, 52, 73 dhe nenit 266 par.2, të KPRK-së, nenit 233 par 2 nen par 2.1 dhe 22 të KPP-së 247, 365 dhe 366, të KPPRK-së, sipas marrëveshjes së pranimit të fajësisë PP/II Nr.334/2018 të dt. 02.03.2018, i shqipton

**DËNIM ME KUSHT**

Ku më parë i vërteton dënim me burg në kohëzgjatje prej katër (4) muaj, të njëjtën kohë urdhërohet që dënimi me burgim të mos ekzekutohen në afat prej një (1) viti, nëse i njëjti nuk kryen vepër tjetër penale.

I pandehuri obligohet në paguarjen e shpenzimeve të procedurës dhe të shpenzimeve të paushallit gjyqësor gjithsejtë njëzet (20) €, në afat prej 15 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30 euro, në afat prej 15 ditësh pas plotfuqishmërisë së këtij aktgjykimi.

Ndaj të pandehurit në kuptim të nenit 69, lidhur me nenin 62 par.2, lidhur me par.1, pika 2.6 dhe nenin 266 par. 8, të KP-së, i shqiptohet

**DËNIMI PLOTËSUES –KONFISKOHEN**- të gjitha produktet mjekësore nga lista përmbledhëse e mallit të sekuestruar në barnatoren “..........” .................., rr. “..............” - Pejë,

**URDHËROHET** që të gjitha produktet mjekësore të përshkruara në listë, të shkatërrohen.

**A r s y e t i m**

Prokuroria Themelore në Pejë – Departamenti për Krime të Përgjithshme, ka ngrit aktakuzë Pejë, P/II.nr.334/2018, dt. 02.03.2018, kundër të pandehurit A. R, nga Peja, për shkak të veprës penale prodhimi dhe shpërndarja e produkteve të dëmshme mjekësore nga neni 266 par.2, të KPRK-së. Aktakuzës i është bashkëngjitur marrëveshja për pranimin e fajësisë.

Me datë 02.03.2018, prokurorja e shtetit dhe i pandehuri në prezencën e mbrojtësit të tij, kanë lidhur marrëveshje për pranimin e fajësisë, në të cilën marrëveshje, i pandehuri ka pranuar fajësinë për vepër penale të cekur më lartë, ndërsa prokurori i shtetit ka pranuar që të njëjtit ti shqiptohet dënim mes kufijve prej 3 deri në 6 muaj burgim, i cili dënim nuk do të ekzekutohet në afat prej një viti, nëse nuk kryen vepër tjetër penale.

Me rastin e shqyrtimit të marrëveshjes për pranimin e fajësisë, në seancën e shqyrtimit fillestar, sipas nenit 247 par 1, lidhur me nenin 233 par 18 të KPP-së, gjykata fillimisht ka përcaktuar se i pandehuri ka kuptuar natyrën e veprës penale, se pranimi i fajësisë është bërë vullnetarisht, pas konsultimeve të mjaftueshme me mbrojtësin e tij, se nuk ka qenë i detyruar, apo shtrënguar në asnjë mënyrë që të pranojë fajësinë se pranimi i fajësisë ka mbështetje në fakte dhe prova materiale të cilat paraqitën në aktakuzë dhe se nuk ekziston asnjë rrethanë për hedhje të akuzës, e paraparë me nenin 253 par 1 dhe 2 të KPP-së.

Gjykata është bindur se janë plotësuar kushtet nga neni 233 par 18, i KPP-së, andaj ka pranuar marrëveshjen për pranimin e fajësisë dhe në pajtim me marrëveshjen, gjykata të pandehurit i ka shqiptuar dënimin, si në dispozitiv të këtij aktgjykimi.

Nga deklarata e prokurorit të shtetit dhe të pandehurit, gjykata gjeti se në veprimet e të pandehurit ekzistojnë të gjitha elementet qenësore subjektive dhe objektive të veprës penale prodhimi dhe shpërndarja e produkteve të dëmshme mjekësore nga neni 266 par.2 të KPRK-së.

Me rastin e matjes dhe shqiptimit të dënimit gjykata për të pandehurin, mori parasysh rrethanat lehtësuese dhe rënduese që ndikojnë në llojin dhe lartësinë e dënimit në pajtim me nenin 73 par.1, të KPRK-së, ku si rrethana lehtësuese mori sjelljen e tij korrekte në gjykatë gjatë shqyrtimit, pranimin e fajësisë, sinqeritetin deklarues, lidhur me premtimin se më nuk do të veprojë në kundërshtim me ligjin, ndërsa rrethana rënduese nuk gjeti.

Në bazë të nenit 52 të KPRK-së, dënimi me kusht mund ti shqiptohet kryesit të veprës penale për të cilin me ligj është i paraparë dënim me burgim deri në pesë vjet dhe për kryesin e veprës penale për të cilin është paraparë dënimi deri në dhjetë vjet burgim, nëse zbatohen dispozitat e zbutjes së dënimit. Në rastin konkret i pandehuri ka kryer veprën penale nga neni nga neni 266 par.2, të KP-së, për të cilin parashihet dënim me burgim deri në 3 (tre) vjet.

Gjykata ka vlerësuar se dënimi i shqiptuar si në dispozitiv të aktgjykimit, është në proporcion me peshën e veprës penale, me sjelljet dhe rrethanat e kryesit sipas nenit 73 par.1 të KP-së, shkallën e rrezikshmërisë shoqërore dhe përgjegjësinë e saj, me bindje se dënimi i tillë do të ndikojë në risocializimin dhe riedukimin e kryesve, si dhe do të ndikojë tek të tjerët të mos kryejnë vepra penale, ngritjen e moralit dhe forcimin e detyrimit për respektimin e ligjit, çka është edhe qëllimi i dënimit sipas nenit 41 të KPRK-së

Duke u bazuar ne nenin 450 par. 1 dhe 2 nën par. 2.1 dhe 2.6 të KPPRK-së, gjykata ka përcaktuar shpenzimet procedurale për paushallin gjyqësor në shumë prej 20 (njëzetë) euro, duke u bazuar ne shpenzimet qe janë shkaktuar nga fillimi i kësaj procedure e deri ne përfundimin e saj.

Vendimi për taksat e kompensimit të viktimave të krimit është marr në bazë të Qarkores për zbatimin e Ligjit, nr. 05/L-36.

Vendimi lidhur me konfiskimin e sendit është marr në kuptim të nenit 69 të KP-së.

Nga arsyet e cekura më lartë dhe me zbatimin e nenit 370 të KPP-së, është vendosur si në dispozitiv të këtij aktgjykimi.

**GJYKATA THEMELORE NË PEJË, DEPARTAMENTI PËRGJITHSHËM- P.nr.159/18**

**Sekretarja juridike Gjyqtarja e vetme gjykuese**

Fitore Bojku Nushe Kuka Mekaj

**KËSHILLË JURIDIKE:**

Kundër këtij aktgjykimi është e lejuar ankesa

në afat prej 15 ditësh, Gjykatës së Apelit në Prishtinë,

pas marrjes së të njëjtit, e përmes kësaj gjykatë.